Innhold

1	Hensikt	1

Avgrensing:	1

2	Pasienter retningslinjen gjelder for	1

3	Ansvar og rutiner	1

Faglig ansvarlig ved DPH /AFR:	2

Seksjonsleder/ansvarsvakt og faglig ansvarlig i DPH/AFR	2

Personell fra DPH/AFR	2

Somatisk enhet	2

DPH/AFR og somatisk enhet	2

4	Definisjoner	3

5	Referanser	3

6	Endringer siden forrige versjon	3

Hensikt

Tydeliggjøre ansvarsforhold ved overføring av pasienter med parallelle opphold i Divisjon psykisk helsevern (DPH) eller Avdeling for rusmedisin (AFR) og somatiske enheter for å ivareta pasientsikkerheten.

Retningslinjen er gjeldende i tilfeller hvor faglig ansvarlig i DPH eller AFR vurderer at pasientens psykiske tilstand eller av behandlingsmessige årsaker krever tilsyn av personell fra DPH /AFR ved opphold i en somatisk enhet.

Avgrensing:

I akutte situasjoner der pasientens fysiske tilstand krever rask innleggelse i somatisk enhet og dette ikke kan vente til DPH/AFR har skaffet tilstrekkelig personell til å følge pasienten, må det vurderes om pasienten kan overføres til somatisk enhet og sikkerhet må ivaretas av politi og/eller Hospitaldrift Sikkerhet til DPH/AFR har oppbemannet tilstrekkelig til å ivareta drift i egen enhet i tillegg til følgeoppdrag.

Pasienter retningslinjen gjelder for

Pasienter innlagt i DPH eller AFR som midlertidig må overføres til en somatisk enhet for:

avklaring av en uklar sykdomstilstand

overvåking i en akutt somatisk krisesituasjon

behandling av en somatisk lidelse

Ansvar og rutiner

Faglig ansvarlig ved DPH /AFR:

avgjør behov for innleggelse i somatisk enhet og beslutter om tvangsparagraf etter Kapittel 3. Etablering og opphør av tvungent psykisk helsevern og Helse - og omsorgstjenesteloven - Lov om kommunale helse - og omsorgstjenester m.m. kap.10 opprettholdes.

avgjør om det er behov for følge og tilsyn/observasjonsbehov for å ivareta pasientens psykiske tilstand

sikrer at nødvendig dokumentasjon og informasjon følger ned i overføringsnotat:

årsak til overføring

paragrafer hjemlet i Psykisk helsevernloven, §2-1, §3-2, §3-3 og /eller Helse- og omsorgstjenesteloven §10-1 følges ved overføring

tilsyn med begrunnelse ved innleggelse

vurdering av transport og behov for følge

oppdatert legemiddelliste fra Meona

vurderer om personellets sikkerhet ivaretas innenfor de rammer som vil være gjeldende i somatisk enhet

vurderer bruk av Hospitaldrift Sikkerhet sin vektertjeneste

Seksjonsleder/ansvarsvakt og faglig ansvarlig i DPH/AFR

har ansvar for dialog og samhandling med seksjonsleder på aktuell somatisk enhet for å vurdere behov for følge av personell fra DPH/AFR og avtale evt. avslutning av følgeoppdrag.

skaffer nødvendig personell basert på faglige ansvarliges vurdering av tilsynsbehov og psykisk tilstand.

Personell fra DPH/AFR

ivaretar observasjon av pasientens psykiske tilstand.

være seg bevisst at somatiske enheter ikke er godkjent for bruk av tvang iht Psykisk helsevernloven.

dersom pasienten rømmer, skal personalet fra DPH/AFR følge prosedyre for rømming.

Somatisk enhet

har ansvaret for nødvendige undersøkelser og den somatiske behandlingen av pasienten avgjør når pasienten kan overføres tilbake til DPH/AFR.

Har ansvar for ivaretakelsen av sikkerheten for innlagte pasienter, egen avdeling og følgepersonell. Herunder bestille hospitaldrift sikkerhet etter vurdering.

klargjør pasientrom før overføring av pasient finner sted, for å ivareta pasientens og følgepersonellets sikkerhet så langt det er mulig da pasienter som omfattes av retningslinjen kan være til fare for seg selv eller andre.

informerer om aktuelle prosedyrer til DPH/AFR og sikrer nødvendig informasjon i overføringsnotat.

ivareta følgepersonell fra DPH/AFR, herunder behov for pauseavvikling

DPH/AFR og somatisk enhet

har ansvar for dialog og samhandling med hensyn på forventet liggetid og behov for følgepersonell.

Definisjoner

Det benyttes forskjellige termer i DPH/AFR og somatiske enheter når tilsyns-/observasjonsbehov beskrives. I somatiske enheter benyttes vanligvis termen «fastvakt». I kommunikasjonen mellom DPH/AFR og somatisk enhet er det viktig at man sikrer lik forståelse av observasjonsbehovet og kunnskap om at enhetene har ulike skjermingsmuligheter.

I DPH/AFR er det tre nivåer av observasjon:

Kontinuerlig observasjon – KO

Observasjon ved fare for selvmord, se Nasjonale retningslinjer for forebygging av selvmord i psyksisk helsevern

Intervallobservasjon – IO

Observasjon ved fare for selvmord. Tidsintervall må angis.

Generell observasjon – GO

Indikerer at pasienten ikke er innlagt med akutt forhøyet selvmordsfare. Tidsintervall må angis

Referanser

Interne referanser

4.2.4.2-06	Utskrivning fra døgnbehandling AFR
19.1.2.4-02	Prosedyre ved rømming - Divisjon psykisk helsevern

Eksterne referanser

1.17.11.2.2 §3-3 Vilkår for vedtak om tvunget psykisk helsevern
2.18.5.1 Nasjonale retningslinjer for forebygging av selvmord i psyksisk helsevern
1.9.4 Helse - og omsorgstjenesteloven - Lov om kommunale helse - og omsorgstjenester m.m.
2.16.4.3.1 Hospitaldrift Sikkerhet
1.9.4.4 Lov om kommunale helse- og omsorgstjenester m.m. Kapittel 10. Tvangstiltak overfor rusmiddelavhengige
1.9.4.4.1 § 10-1 Kommunens plikt til å vurdere bruk av tvang etter melding fra pårørende

Endringer siden forrige versjon

Tydeliggjøring av oppgaver og ansvarsforhold relatert til ulike enheter som er involvert når fastvaktrutiner etableres for parallelle opphold med tvangsvedtak.